**С Ъ О Б Щ Е Н И Е**

СНЦ „МИГ Чирпан“ представя за обсъждане **ПРОЕКТ** на Насоки за кандидатстване по процедури чрез подбор на проектни предложения към стратегията за Водено от общностите местно разввитие на МИГ Чирпан от Програмата за развитие на селските райони периода 2014 – 2020 г.

Проектът на Насоки, включващи Условията за кандидатстване, Условията за изпълнение и приложенията към тях се публикуват на основание чл. 26, ал. 4 от Закона за управление на средства от структурните и инвестиционните фондове.

Очакваните резултати от подпомагането по мерките от СВОМР се изразяват в оживяване на населените места на територията на МИГ Чирпан, те да станат привлекателни за бизнеса и за живеене, чрез поддържането и стимулирането на тяхното икономическо, социално и културно развитие, изграждане на липсващата или рехабилитация на съществуващата публична техническа инфраструктура. По този начин ще се постигне както съхраняването на населените места, така и ще се осигури поддържането на нивото на услугите за населението, както и осигуряване на работни места.

|  |  |
| --- | --- |
| **Код на мярката** | **Име на мярката** |
| **Мерки, финансирани от ПРСР 2014-2020 г. (ЕЗФРСР)** | |
| **М 1.1** | Подкрепа за дейности за професионално обучение и придобиване на умения |
| **М 4.1** | Подкрепа за инвестиции в земеделски стопанства |
| **М 4.2** | Подкрепа за инвестиции в преработката, предлагането на пазара и/или развитието на селскостопански продукти |
| **М 6.4** | Подкрепа за инвестиции в установяването и развитието на неселскостопански дейности |
| **М 7.2** | Инвестиции в създаването, подобряването или разширяването на всички видове малка по мащаби инфраструктура |
| **М 7.5** | Инвестиции за публично ползване в инфраструктура за отдих, туристическа инфраструктура |
| **Мерки, извън обхвата на мерките от Регламент (EC) № 1305/2013, но съответстващи на целите на регламента (финансирани от ЕЗФРСР)** | |
| **М 7** | Мярка, съответстваща на целите на Регламент 1305/2013 за стимулиране на местното развитие: „Съхраняване на местната идентичност, чрез възстановяване и опазване на културното и природното наследство на община Чирпан“ |

Предвидено е изцяло електронно подаване и оценка на проектните предложения, което ще се извършва чрез Информационната система за управление и наблюдение (ИСУН 2020) с използването на Квалифициран електронен подпис (КЕП).

Писмени предложения и коментари по горепосочените документи могат да се изпращат в срок до 15.09.2018 г. (включително) на следната електронна поща: migchirpan@abv.bg

Предложенията и коментарите следва да бъдат представени в свободен текст, в рамките на електронното писмо (e-mail) или да бъдат приложени в отделен файл във формат „doc”, а не да бъдат сканирани или нанасяни в отделните документи от пакета.

Насоките за кандидатстване (ПРОЕКТ) са публикувани на интернет страницата на МИГ Чирпан – **Меню** / **Документи.**